Nommer 37 - Afrikaanse Films
Riller | 2018
Skrywer: Nosipho Dumisa
Regisseur: Nosipho Dumisa
Vervaardigers: Benjamin Overmeyr, Bradley Joshua
Rolverdeling: Irshaad Ally, Pam Ismael, Ephraim Gordon, Sandi Schultz, Danny Ross, David Manuel, Elton Landrew, Deon Lotz, Amrain Ismail-Essop, Abdul Aziz Schroeder
Nommer 37, wat afspeel in 'n fiktiewe woonstelblok genaamd Haven Mansions in Dumisa se weergawe van 'n buurt op die Kaapse Vlaktes, bied 'n kykie deur die oë van 'n verbitterde eks-krimineel wat deur die wêreld waarvan hy eens so deel was opgekou en uitgespoeg is.
Die storie, wat hoofsaaklik vanuit Randal se woonstel vertel word totdat die speurder opdaag, is slim saamgestel om die bouende spanning en gevoel van disfunksie in die fliek enduit te handhaaf.
Nommer 37 is 'n spanningsbelaaide grootskerm-ervaring, wat kykers op die punte van hulle stoele sal hou tot en met die laaste toneel.
WAARSKUWING: Ouertoesig word aanbeveel.
Spook is Lawyer se stil, geheimsinnige regterhand en word 'n sleutelkarakter in Lawyer se ondersoek om uit te vind wie besig is om hom af te pers.
Pastoor White is die vriendelike plaaslike pastoor en Randal se gewete wat homself altyd oor ander mense se probleme bekommer.
Lawyer is die berekende en genadelose dwelm- en wapensmokkelaar in die fiksionele New Haven, wat gereeld die inwoners van Haven Mansions, waar Randal woon, terroriseer.
Emmie is die eksentrieke, sadistiese en onvoorspelbare geldskieter wat 'n onmiddellike bedreiging is vir Randal en Pam.
Speurder Gail February begin as 'n hoopvolle polisievrou, wat glo in die wit- en swart-aard van die wet, en is vasbeslote om haar vermiste kollega op te spoor wat laas in Haven Mansions, Randal se woonstelblok, gesien is.
Speurder Gail February
Warren is die charismatiese en opportunistiese plaaslike losbol, wat betrokke raak by Randal se afpersingskomplot, maar nie voorbereid is vir wanneer dinge begin skeefloop nie.
Pam Ismael is Randal se toegewyde meisie wat na hom omsien nadat hy die gebruik van sy bene verloor.
Randal Hendricks is 'n verbitterde parapleeg wat probeer om die gevaarlike dwelmbaas, wat die inwoners van sy woonstelblok Haven Mansions terroriseer, af te pers om geld te kry om sy skuld by 'n sadistiese geldskieter af te betaal.